Document ID: 32007R0980

KOMISSION ASETUS (EY) N:o 980/2007,
annettu 21 päivänä elokuuta 2007,
erityistoimenpiteistä Uuden-Seelannin voita koskevan WTO:n tariffikiintiön hallinnoimiseksi syyskuusta 2007 joulukuuhun 2007, asetuksen (EY) N:o 2535/2001 muuttamisesta ja mainitusta asetuksesta poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 29 artiklan 1 kohdan,
sekä katsoo seuraavaa:
(1)
Neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta 14 päivänä joulukuuta 2001 annetussa komission asetuksessa (EY) N:o 2535/2001 (2), sellaisena kuin se on muutettuna asetuksella (EY) N:o 2020/2006 (3), säädetään Uuden-Seelannin voita koskevan WTO:n tariffikiintiön hallinnoinnista 34 a artiklan mukaisesti todistushakemuskausina kaksi kertaa vuodessa myönnettävien tuontitodistusten perusteella.
(2)
Kun asetuksen (EY) N:o 2535/2001 liitteessä III A tarkoitetulle, kiintiöön numero 09.4182 kuuluvalle Uudesta-Seelannista peräisin olevalle voille myönnettiin vuoden 2007 toiseksi vuosipuoliskoksi tuontitodistuksia, todistushakemuksiin sisältyvät määrät olivat pienempiä kuin kyseisten tuotteiden osalta olisi ollut käytettävissä. Sen vuoksi 9 958,6 tonnin määrä jäi myöntämättä.
(3)
Koska kiintiö on aina käytetty kokonaisuudessaan ennen kuin uudet hallinnointisäännöt otettiin käyttöön 1 päivänä tammikuuta 2007, alikäyttö voi johtua siitä, etteivät tuojat vielä tunne uusia säännöksiä ja menettelyitä.
(4)
Tästä syystä on aiheellista säätää, että jäljellä oleva määrä jaetaan ylimääräisenä kautena ja että vakuutta alennetaan toimijoiden hankintojen helpottamiseksi.
(5)
Tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetussa komission asetuksessa (EY) N:o 1301/2006 (4) säädettyjen tiedonantojen lisäksi olisi täsmennettävä, mitä tiedonantoja jäsenvaltioiden ja komission välillä tarvitaan erityisesti Uuden-Seelannin voin markkinoiden seuraamista varten.
(6)
Sen vuoksi asetusta (EY) N:o 2535/2001 olisi muutettava.
(7)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jollei tässä asetuksessa toisin säädetä, asetuksen (EY) N:o 2535/2001 34-42 artiklaa sovelletaan 9 958,6 tonnin voimäärän tuontiin vuonna 2007 mainitun asetuksen liitteessä III A tarkoitetussa kiintiössä 09.4182.
2. Poiketen siitä, mitä asetuksen (EY) N:o 2535/2001 34 a artiklan 3 kohdassa säädetään, todistushakemuksia voi jättää ainoastaan syyskuun 2007 ensimmäisen 10 päivän aikana.
3. Tätä asetusta sovellettaessa asetuksen (EY) N:o 2535/2001 34 a artiklan 4 kohdan b alakohdassa tarkoitettu käytettävissä oleva määrä on 9 958,6 tonnia.
4. Tämän asetuksen mukaisesti myönnetyt tuontitodistukset ovat voimassa 31 päivään joulukuuta 2007.
5. Poiketen siitä, mitä asetuksen (EY) N:o 2535/2001 35 artiklassa säädetään, komission asetuksen (EY) N:o 1291/2000 (5) 15 artiklan 2 kohdassa tarkoitettu vakuus on 10 euroa tuotteen 100:aa nettokilogrammaa kohti.
6. Poiketen siitä, mitä asetuksen (EY) N:o 2535/2001 35 b artiklan kolmannessa kohdassa säädetään, todistusten 20 kohdassa on oltava yksi tämän asetuksen liitteessä luetelluista maininnoista.
2 artikla
Lisätään asetuksen (EY) N:o 2535/2001 35 a artiklan 2 kohtaan alakohta seuraavasti:
”Ennen hakemuskuukauden 15:ttä päivää jäsenvaltioiden on myös ilmoitettava komissiolle hakijoiden nimet ja osoitteet eriteltynä kiintiön järjestysnumeron mukaan. Tämä tiedonanto on tehtävä sähköisesti lomakkeella, jonka komissio toimittaa jäsenvaltioille tätä tarkoitusta varten.”
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä syyskuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä elokuuta 2007.

Labels: 17
13
3
18
15